Conflict Florin Roman-Dan Vîlceanu. Primul are nevoie de cinci zile de îngrijiri. Ce sancțiuni au fost aplicate. Update
- Mădălina Sfrijan
- 27 mai 2024, 14:45
Update: După acest episod, Dan Vîlceanu a rămas fără 50% din salariu. Acesta a fost sancționat de către Comisia Juridică din Camera Deputaților. Totodată, timp de trei luni, acesta va avea voie să vorbească doar 10 secunde în plen.
„Comisia juridică din Camera Deputaţilor a aprobat, marţi, la solicitarea Biroului Permanent, o sancţiune maximă pentru deputatul neafiliat Dan Vîlceanu, după ce l-a bătut pe liberalul Florin Roman în plen. Astfel, parlamentarul va avea tăiat 50% din salariu timp de 6 luni şi diminuarea timpului de vorbire la doar 10 secunde, în plen, timp de 3 luni. Decizia poate fi contestată”, potrivit Comisiei.
Luni, deputatul Florin Roman va depune o plângere la Parchetul General.
Raportul INML arată că Florin Roman are nevoie de cinci zile de îngrijiri medicale. După agresiunea din Parlament, liberalul este decis să continue lupta cu Dan Vîlceanu. Astfel, acesta va depune plângere la Parchetul General.
Florin Roman are nevoie de cinci zile de îngrijiri medicale
Scandalul din Parlament pare departe de a se fi încheiat. După agresiunea de pe holurile Parlamentului, INML a decis că Florin Roman are nevoie de cinci zile de îngrijiri medicale.
După ce a fost mușcat de nas și agresat de Dan Vîlceanu, acesta a mers la Institutul Naţional de Medicină Legală pentru a-şi scoate un certificat medico-legal.
Liberalul continuă lupta
Florin Roman susține că Dan Vîlceanu a început conflictul. De la un schimb de replici, situația a degenerat. În imaginile surprinse pe camerele de pe holurile Parlamentului, se observă cum acesta este mușcat la nivelul feței. Ulterior, liberalul a apărut cu o rană la nas.
„În urma acelei altercații, mi-a înfipt mâna în gât. Pe hol a fost o strângere puternică, a încercat canibalic să mă muște în zona capului și când am lăsat capul în jos m-a lovit cu genunchiul.”, spus liberalul.
Florin Roman depune plângere pentru ultraj, agresiune și loviri
Deputatul PNL solicitat Biroului Permanent imaginile de camerele supraveghere din zona în care a avut loc incidentul.
„A fost o agresiune. Nu a fost o bătaie, pentru că eu nu am reacționat. Am văzut figura tulburată. S-a și speriat după ce a conștientizat ce a făcut”, a mai spus acesta.
Mai mult, liberalul a solicitat și întrunirea Comisiei juridice pentru a vizionarea imaginilor respective.
„M-am prezentat la INML și în baza certificatului medico-legal voi depune plângere penală împotriva acestui deputat huligan”, a mai precizat deputatul